
తెలంగాణ రాష్ట్రంలో కాకతీయులు నిర్మించిన రామప్ప దేవాలయం, దాని అనుబంధ దేవాలయాల పరిస్థితి అగమ్యగోచరంగా ఉంది. కేంద్ర, రాష్ట్ర పురావస్తు శాఖల మధ్య సమన్వయ లోపం వల్ల అభివృద్ధికి నోచుకోకుండా దిక్కు దిశా లేకుండా ఉన్నాయి. కాకతీయుల పేరు ప్రతిష్టలను దేశవ్యాప్తంగా తెలిసేలా చేసిన రామప్ప దేవాలయం నేడు సరియైన ఆదరణ, అభివృద్ధికి నోచుకోక పోవడం విచారకరం. వరంగల్ పరిధిలో ఉన్న వివిధ దేవాలయాల పట్ల అధికారులకు, పర్యాటక, పురావస్తు శాఖ అధికారులకు ఇంత చిన్న చూపు ఎందుకో అర్థం కావట్లేదు. ఈ మధ్య కాలంలో రామప్ప ప్రహరీ గోడ, రామప్ప అనుబంధ దేవాలయాలు శిధిలావస్థలో ఉండి, కొన్ని కూలిపోయే స్థితిలో ఉన్నా అధికారులు నిమ్మకు నీరెత్తినట్లు ఉండటం భాధాకరం. అధికారులకు ఆలయాలు, కట్టడాల ద్వారా వచ్చే ఆదాయంపై ఉన్న శ్రద్ధ, ఆసక్తి చారిత్రక కట్టడాలు, పురావస్తు సంపదను కాపాడటంలో ఉంటే మనకి ఈ దుస్థితి వచ్చేది కాదు. యునెస్కో వంటి ప్రపంచ స్థాయి గుర్తింపు కోసం ప్రయత్నం చేస్తున్నారు కానీ అంతటి అంతర్జాతీయ గుర్తింపు కోసం మనం ఎంతవరకు ఆలయాలు, కట్టడాల అభివృద్ధికి కృషి చేస్తున్నామో, వాటిని ఏరకంగా కాపాడుతున్నమో అధికారులు ఆత్మవిమర్శ చేసుకోవాలి. ఇప్పటికైనా అధికారులు రాష్ట్రంలో ఉన్న వివిధ ప్రాచీనకట్టడాలు, ఆలయాలు, వారసత్వ సంపద కాపాడాలి. కేంద్ర, రాష్ట్ర పురావస్తు శాఖలు ఒక పరస్పర సంబంధంతో ఆలయాల అభివృద్ధి పనులకు పూర్తి సహాయ సహకారాలు అందించాలి. దేశంలో పర్యాటక రంగంలో తెలంగాణ ముందజలో ఉండేలా అధికారులు, ప్రభుత్వం కృషిచేయాలి.- కె. శ్రవణ్ కుమార్, వరంగల్

telamgaana rashtramlo kaakateeyulu nirminchina ramappa devalayam, daani anubandha devalayala paristhiti agamyagocharamgaa undi. kendra, rashtra puraavastu saakhala madhya samanvaya lopam valla abhivruddhiki nochukokunda dikku dishaa lekunda unnaayi. kaakateeyula paeru pratishtalanu desavyaaptamgaa telisela chesina ramappa devalayam nedu sariyaina aadarana, abhivruddhiki nochukoka povadam vichaarakaram. varangal paridhilo unna vividha devalayala patla adhikaarulaku, paryaataka, puraavastu saakha adhikaarulaku inta chinna chuupu enduko artham kaavatledu. ee madhya kaalamlo ramappa prahari goda, ramappa anubandha devalayalu sidhilaavasthalo undi, konni koolipoye sthitilo unna adhikaarulu nimmaku neerettinatlu undatam bhaadhaakaram. adhikaarulaku aalayaalu, kattadaala dwara vache aadaayampai unna shraddha, aasakti chaaritraka kattadaalu, puraavastu sampadanu kaapaadatamlo unte manaki ee dusthiti vachedi kaadu. unesco vanti prapancha sthaayi gurtimpu kosam prayatnam chestunnaru cony antati antarjaatiiya gurtimpu kosam manam entavaraku aalayaalu, kattadaala abhivruddhiki krushi chestunnamo, vaatini erakamgaa kaapaadutunnamo adhikaarulu aatmavimarsa chesukovali. ippatikaina adhikaarulu rashtramlo unna vividha praachiinakattadaalu, aalayaalu, vaarasatva sampada kapadali. kendra, rashtra puraavastu saakhalu oka paraspara sambandhamtho aalayaala abhivruddhi panulaku puurti sahaya sahakaaraalu andinchaali. desamlo paryaataka rangamlo telamgaana mundajalo undela adhikaarulu, prabhutvam krushicheyali.- ke. shravan kumar, varangal